Hyvä talousjätekompostori on eristetty seinistä, pohjasta ja kannesta, jotta se toimii myös talven pakkasilla. Oikein mitoitettu kompostori pysyy jatkuvasti toiminnassa. Yhden perheen käyttöön sopiva talousjätekompostorin koko on n. 200-300 litraa. Kompostori, jossa on sisällä ilmanjakokanava, helpottaa oleellisesti käyttöä, koska kompostimassa sisään kulkeutuu happea ilman sekoittamista. Alaluukullinen kompostori on helppo tyhjentää, koska päältä täytetään uutta jätettä, se kompostoituu matkalla ja alhaalta tyhjennetään valmista kompostia. Sisätiloihin sijoitettavan keittiökompostorin avulla kierrätät ruokajätteen nopeasti ja hajuttomasti ravinteikkaaksi kompostiksi.